text: Mistænkte for røveri mod 91-årig er varetægtsfængslet i fire uger 
  19 februar 2016 kl. 19.07
  Det unge kærestepar, som politiet mener begik røveri mod en 91-årig kvinde foran Brugsen i Bramming torsdag, hvor de skubbede kvinden omkuld og tog hendes taske, er nu bag lås og slå.
  
  
  Den 91-årige kvinde blev skubbet omkuld foran Brugsen i Bramming omkring kl.  16 i går. Hun var netop kommet ud af butikken efter en indkøbstur, da overfaldet skete,
  Den ældre kvinde slap med hudafskrabninger i ansigtet, men var naturligvis rystet over oplevelsen.
  Det unge par begik sandsynligvis endnu et røveri samt stjal et par biler, inden de blev anholdt på bopælen i en landsby tæt på Skærbæk ved Tønder torsdag aften.
  Ungt kærestepar er ved #Retten i Esbjerg d.d. blevet  varetægtsfængslet i 4 uger for bl.a. røveri mod en ældre dame i Bramming #anklager
  
  